Dženana Brković nova predsjednica Općinskog suda Zenica

Visoko sudsko i tužilačko vijeće Bosne i Hercegovine (VSTV BiH) je tokom sjednice, koja se održala 16. oktobra 2019. godine u Sarajevu, donijelo odluku o imenovanju nosilaca pravosudnih funkcija u Bosni i Hercegovini.

Na nivou Bosne i Hercegovine, imenovani su:

Diana Kajmaković, na poziciju zamjenika glavnog tužioca Tužilaštva Bosne i Hercegovine;

Milanko Kajganić, na poziciju zamjenika glavnog tužioca Tužilaštva Bosne i Hercegovine;

Na nivou Federacije Bosne i Hercegovine, imenovani su:

Dženana Brković, na poziciju predsjednika Općinskog suda u Zenici;

Ankica Čuljak, na poziciju predsjednika Općinskog suda u Ljubuškom;

Muhamed Vejzović, na poziciju predsjednika Općinskog suda u Srebreniku;

Jasmina Miljković, na poziciju predsjednika Općinskog suda u Velikoj Kladuši;

Na nivou Republike Srpske, imenovani su:

Muhamed Gruhonjić, na poziciju zamjenika glavnog tužioca Okružnog javnog tužilaštva u Bijeljini;

Stanko Nuić, zamjenika glavnog tužioca Okružnog javnog tužilaštva u Istočnom Sarajevu.

Pri donošenju Odluke o imenovanju, VSTV BiH je uzeo u obzir kriterije poput: stručnog znanja, radnog iskustva i radnih rezultata; stručne sposobnosti zasnovane na dosadašnjim rezultatima u karijeri; sposobnosti da nepristrano, savjesno, marljivo, odlučno i odgovorno obnaša dužnosti u okviru funkcije za koju se prijavljuje; odnosa sa radnim kolegama, ponašanja van posla, profesionalne nepristranosti i ugleda te iskustva na rukovodećim poslovima.

Pri imenovanju, VSTV BiH primjenjuje odgovarajuće ustavne odredbe kojima se uređuju jednaka prava i zastupljenost konstitutivnih naroda i ostalih te poštuje ravnomjernu zastupljenost spolova.

Novoimenovani nosioci pravosudnih funkcija će stupiti na dužnost 1. novembra 2019. godine, saopćeno je iz VSTV-a BiH.